Nadežda Petrović
**Nadežda Petrović**, serbiaksi Надежда Петровић, (11. tai 12. lokakuuta 1873 Čačak – 3. huhtikuuta 1915 Valjevo) oli serbialainen taidemaalari. Hänen tyylisuuntansa olivat impressionismi ja fauvismi.

Elämä
-----

Petrovičin isä opetti kirjallisuutta ja taidetta ja oli taidekeräilijä. Myös hänen äitinsä oli opettaja. Isä halusi välittää kiinnostukseen taiteeseen myös lapsilleen ja kehittää heidän lahjojaan. Tyttären lahjakkuus tuli esille jo varhain. 

Taideopintonsa Petrović aloitti Serbiassa piirustuskoulussa, missä hänen setänsä toimi opettajana. 

Saatuaan stipendin Pertrović matkusti vuonna 1898 Müncheniin, missä hän opiskeli Anton Ažben oppilaana. Münchenissä opetus oli kiinni ajan virtauksissa, toisin kuin takapajuisessa Serbiassa.  Opiskeluaikanaan hän vaikuttui Paul Kleen, Julius Exterin, Alexei von Jawlenskyn ja Wassily Kandinskyn töistä ja tyyleistä. Kirjeissään kotiinsa hän ilmoitti, että hänen elämänsä on nyt omistettu taiteelle, ja hän purki erään virkamiehen kanssa solmimansa kihlauksen. 

Ensimmäisen oman näyttelynsä Petrović piti Belgradissa vuonna 1900. Hän osallistui innokkaasti maansa järjestöelämään ja oli perustamassa Serbian taiteilijaseuraa ja hyväntekeväisyyteen keskittynyttä Serbian sisarten seuraa. Hän kirjoitti maansa ensimmäiset taidekatsaukset ja esitteli aikansa eurooppalaista taidetta kotimaassaan. Hänen maalauksensa saivat huonon vastaanoton Serbiassa, jossa taidemaku oli konservatiivinen. Vuoden 1910 Belgradin näyttelystä tuli huonot arvostelut.  

Kotimaan maisemat olivat Petrovićille inspiraationa, ja hän teki monia maalausmatkoja. Hän matkusti Pariisiin saamaan uusia vaikutteita ja oleskeli siellä kaksi vuotta. Patrioottisena henkilönä hän oli ollut mukana perustamassa "Serbian sisaret" järjestöä vuonna 1903. Järjestö avusti Ottomaanien valtakunnassa asuvia serbejä. 

Ensimmäisen Balkanin sodan puhjettua Petrović katsoi velvollisuudekseen palata kotimaahan. Hän palveli sodassa sairaanhoitajana. Sodassa hän maalasi viimeiset teoksensa. Sotilaita auttaessaan hän sairastui koleraan.

Kun ensimmäinen maailmansota alkoi, Petrović oli Italiassa. Itävalta-Unkari oli hyökännyt Serbiaan, ja Petrović piti jälleen velvollisuutenaan auttaa. Hän työskenteli hoitajana Valjevon sairaalassa, kunnes sairastui lavantautiin ja kuoli.

Teoksia
-------

* Baijerilainen ja hattu (1900)*Baijerilainen ja hattu* (1900)
* Gračanica (1913)*Gračanica* (1913)
* La Moisson (1902)*La Moisson* (1902)
* Pogreb u Sicevu (1905)*Pogreb u Sicevu* (1905)
* Metsässä (1900?)*Metsässä* (1900?)

Lähteet
-------

1. 1 2 3 4
2. ↑  Novakov, Anna: *Diplomatic Ties*, s. 22–. Lulu.com, 2012. ISBN 978-1-105-57721-5. Teoksen verkkoversio.
3. ↑  Bartolj, Jaka: A little big man who taught Kandinsky *Prvi interaktivni multimedijski portal, MMC RTV Slovenija*.  24.12.2014. Viitattu 22.4.2018.
4. 1 2  Mia: Nadežda Petrović: Story of an Ordinary Woman Who Became Outstanding *Youth Time magazine*.  28.5.2015.  Arkistoitu 22.4.2018. Viitattu 22.4.2018.
5. ↑
6. ↑  Tanjug: 100 years since death of Nadezda Petrovic *Telegraf – Najnovije vesti*.  21.4.2015. Viitattu 22.4.2018.
7. 1 2 3  Personalities Featured on Dinar Banknotes in Circulation *National Bank of Serbia*. Viitattu 22.4.2018.
8. ↑
9. ↑
10. ↑  Nadežda Petrović, a paintress and a heroine *Serbia.com*.  2016. Viitattu 22.4.2018.

Aiheesta muualla
----------------

* Kuvia tai muita tiedostoja aiheesta **Nadežda Petrović** Wikimedia Commonsissa

* National Museum in Belgrade: Kosovo peonies – Gracanica by Nadezda Petrovic (Arkistoitu – Internet Archive)
* From "Woman with Child" to "Stranger" – the Feminist Project of Nadežda Petrović (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Yhdysvallat
* Tšekki
* Kroatia
* Alankomaat

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.